open-index/open-wikipedia-markdown huggingface dataset:
Wang Hongwen

**Wang Hongwen** (kinesisk: 王洪文; pinyin: * Wáng Hóngwén *, født 1933/1935 i Changchun i Jilin i Kina, død  3. august 1992 i Beijing) var en kinesisk politiker. Sammen med Mao Zedongs kone Jiang Qing, Zhang Chunqiao og Yao Wenyuan tilhørte han den såkalte «firerbanden».

Wang Hongwen deltok i Koreakrigen og arbeidet som fabrikkarbeider i Shanghai. Der traff han Zhang Chunqiao. Under kulturrevolusjonen ble han i 1967 rødegardist, og var med på å organisere Shanghaikommunen. I 1969 ble han innvalgt i sentralkomiteen for Det kinesiske kommunistparti, og i 1973 ble han valgt til medlem av Det kinesiske kommunistpartis politbyrås stående komite. 

I 1976, da «firerbanden» ble styrtet, ble Wang Hongwen arrestert. Han ble dømt til døden i 1981. Etter to år ble dommen omgjort til livsvarig fengsel.

## Referanser


## Litteratur
* Barnouin, B.; Changgen, Y.: *Ten Years of Turbulence. The Chinese Cultural Revolution.* Kegan Paul International, London/New York 1993.
Klosteret på Kjørrefjord

**Klosteret på Kjørrefjord** (cirka år 1000) skal ha vært på Kjørefjord mellom Farsund og Vanse. I urolige tider så kunne munkene flykte i en underjordisk tunnel til en øy utenfor Kjørefjord, det merkelige med den øya er at den er helt rund så den kan være kunstig. Men det er ingen spor etter noe kloster eller om noen skriftlige kilder så klosteret regnes som et sagn.

Det har vært leting etter klosteret og den underjordiske tunnelen, men ingen ting har blitt funnet ennå.
I dag er området båthavn og øye brukes til fortøyning av store seilbåter.
Zhao Shuli

**Zhao Shuli ** (kinesisk: 赵树理, pinyin: *Zhào Shùlǐ *, født 1906 i Qinshui fylke i Shanxiprovinsen i Kina, drept 1970) var en ledende skikkelse innen moderne kinesisk litteratur.  Hans opprinnelige navn var  趙樹禮, som på mandarin lyder nøyaktig på samme måte som hans forfatterpseudonym.

Blant Zhaos viktigste romaner er 小二黑結婚 *Xiao Erhei jiehun* («Xiao Erheis ekteskap»),  李有才板話 *Li Youcai banhua*, 李家莊的變遷 *Li jiazhuang de bianqian*, og 三里灣 *San li wan* («Tremilsbukten»).  Handlingen i hans bøker finner som regel sted på landet nord i Kina, og Zhang skildrer de konflikter og dilemmaer som oppstår i landsbyene. Han er kjent for sine nyanserte personskildringer. 

Zhao stiftet den viklige kinesiske bevegelse som er kjent som Shanyaodan-bevegelsen 山藥蛋派.

Zhao ble etter den kommunistiske seier i 1949 medlem av eksekutivkomiteen for Den kinesiske forfatterforening, g ar også direktør for Selskapet for kinesiske diktere, og medredaktør for tidsskriftene 曲藝 *Quyi* og 人民文學 *Renmin Wenxue* («Folkets litteratur»).  Han ble også utpekt til utsending til den åttende nasjonalkongress for det kinesiske kommunistparti.  

Han døde i 1970 som en følge av å ha blitt gjenstand for brutalitet under en kampsesjon under kulturrevolusjonen. Man gikk da hardt ut mot intellektuelle og kunstnere og mange andre.

## Referanser
Wuhanhendelsen

**Wuhanhendelsen** (kinesisk: 七二零事件; pinyin: *Qī èrlíng shìjiàn*, som betyr *20. juli-hendelsen*) var en væpnet konflikt mellom to grupper som kjempet om kontrollen over  Wuhan i provinsen Hubei i Folkerepublikken Kina i 1967. Den ene gruppen, «De millioner helter» (som talte omkring 500&nbsp;000 mennesker), bestod for det meste av faglærte arbeidere, statsansatte og partifunksjonærer, og de ble støttet av de lokale avdelinger av Folkets frigjøringshær under ledelse av divisjonskommandør general Chen Zaidao. «Wuhan-arbeidernes hovedkvarter» på den annen side (også disse oppimot 500&nbsp;000) bestod for det meste av alminnelige arbeidere og av rødegardistorganisasjoner. 

Begge sider drev en intens propaganda for å vinne frem i befolkningen forøvrig. De hengte opp plakater, delte ut pamfletter og avholdt gatemøter for å sverte sine motstandere.

Etter et mislykket forsøk fra «arbeidernes hovedkvarter» på å gripe makten i byen, forsynte general Chen «millionheltene» med våpen, og leden en beleiring av «arbeidernes hovedkvarter». Zhou Enlai beordret general Chen til å avbryte beleiringen, men generalen adlød ikke. 

Som reaksjon på Wuhanmytteriet ble den radikale intellektuelle og minister for offentlig sikkerhet, Xie Fuzhi, og Wang Li, en annen viktig skikkelse i Kulturrevolusjonsgruppen, sendt fra Beijing til Wuhan. De to ankom den 16. juli og beordret general Chen om å trekke tilbake sin støtte til «millionheltene» og i stedet støtte «arbeidernes hovedkvarter». 

Chen nektet på nytt, og den 20. juli grep styrker fra hæren Xie Fuzhi, og gav ham en stygg runde rundbank som gav ham varige mén. Han lot også «millionheltene» kidnappe og skjule Wang Li. 

I et siste forsøk på å løse krisen fløy Zhou Enlai selv til Wuhan, men stridsvogner og andre militærkjøretøy under general Chens kommando umuliggjorde landing på flyplassen. 

Beijing svarte nå straks med å kommandere tre infanteridivisjoner, kanonbåter og en luftbåren enhet om å konfrontere general Chens styrker i Wuhan. Stilt overfor denne overmakten overgav general Chen seg, og Wang Li og Xie Fuzhi ble løslatt og kunne dra tilbake til den 25. juli. Omkring 1&nbsp;000 mennesker anslås å ha blitt drept i Wuhan i juli 1967. 

## Litteratur
* Thomas W. Robinson: «The Wuhan Incident: Local Strife and Provincial Rebellion  During the Cultural Revolution», i *The China Quarterly* (1971), 47: s. 413-18.
Europavei 33

**Europavei 33** går mellom Parma og La Spezia i Italia. Veiens lengde er 124 km og er identisk med autostrada A15.

Hele strekningen er feilskiltet som E31.

## Knutepunkter
}

|}

## Eksterne lenker
Deng Tuo

**Deng Tuo** (kinesisk: 邓拓, pinyin: *Dèng Tuò*; født 26. februar 1912 i Minhou nær Fuzhou i Fujian i Kina, selvmord 17. mai 1966 i Beijing) var en kommunistisk kinesisk forfatter, journalist, redaktør og politiker. 

## Biografi
Han tilhørte det kinesiske politiske byråkrati, og var samtidig en ledende kunstner og estét, kjent for en satirisk stil.

Han hadde vært med Mao Zedong siden årene i Yan'an, og var i 1940-årene redaktør av avisen *Jinchaji Ribao*. Fra 1948 til 1958 var han sjefredaktør for *[[Renmin Ribao]].*

I 1966 var han kultursjef i Beijing. 

Under opptrappingen mot kulturrevolusjonen ble han en ideologisk skyteskive, og han begikk i sin fortvilelse selvmord.  Han ble av kulturrevolusjonens folk fremhevet som en av tre anti-maoistene kalt «Trefamilielandsbyen», bestående av ham selv, Wu Han og Liao Mosha. Deres navn inngikk i talekor som man lærte skolebarna og ungpionerene å fremføre under kulturrevolusjonen. 


Deng Tuo, Wu Han, Liao Mosha,
Tre fra den samme familie.
Anti-Parti, Anti-Formann Mao.
Trefamilielandsbyen
er en revisjonistisk svart familie.


## Referanser


## Litteratur
* Timothy Cheek: *Propaganda and Culture in Mao's China: Deng Tuo and the Intelligentsia*,  Oxford University Press, 1998 ISBN 9780198290667 
* Roderick MacFarquhar: *The origins of the Cultural Revolution*, Oxford University Press ISBN 0192149970
MS «Vesleø II»

**«Vesleø» II** er en passasjerbåt som går i rute mellom Skjærhalden og Strömstad. (2007). Den har egen tax-free butikk ombord og er attraktiv fra påsken til sent i desember.

## Spesifikasjoner
*Lengde: 33 meter
*Bredde: 7 meter

## Eksterne lenker
* Hvaler Fjordcruise
Shekou

Med **Shekou** kan det siktes til flere steder i Folkerepublikken Kina, som 

* 蛇口 Shekou (Shenzhen) en viktig havn i provinsen Guangdong
* 滠口 Shekou (Hubei), en by i provinsen Hubei
Shekou (Hubei)

**Shekou** (kinesisk: 滠口, pinyin: * Shèkǒu *, Wade-Giles: **Shekow**) er en by i provinsen Hubei i Folkerepublikken Kina, litt nord for provinshovedstaden Wuhan, ved jernbanelinjen nordover til Beijing. 

Shekou tilhører administrativt Wuhan i dag, og har et areal på 2.7 km² og en befolkning på 16&nbsp;000. 

Den 23. mars 1913 åpnet her Lutheran Theological Seminary  信義神學院 (LTS). Seminaret ble finansiert av The American Lutheran Mission, The Hauge's Synod Mission, Det norske misjonsselskap og Det finske misjonsselskap. Oscar R. Wold fra The Hauge Synod Mission ble valgt til seminarets første president, og dets campus ble innviet 19. oktober samme år. Seminaret hadde også et forlagshus, og fra 15. september 1913 utgav det tidsskriftet The Lutheran Bulletin som betjente de forskjellige lutherske misjonsgruppene i Kina.

Den norske misjonæren Karl Ludvig Reichelt underviste her fra 1913 til 1920. Den 1. desember 1948 måtte seminaret evakuere, og fortsatte sin drift i Hongkong.
Ye Jianying

** Ye Jianying ** (kinesisk: 叶剑英; pinyin: *Yè Jiànyīng*, Wade-Giles: *Yeh Chien-ying*; født 28. april 1897 i fylket Mei i Meixianprefekturet i provinsen Guangdong i Kina, død 22. oktober 1986 i Beijing) var en kommunistisk general og politiker som fra 1978 til 1983 var Folkerepublikken Kinas president. 

## Liv og virke
### Bakgrunn
Han ble født med navnet **Ye Yiwei** 葉宜偉 i en velstående kjøpmannsfamilie, og var hakkakineser. 

### Offiser
Etter å ha blitt uteksaminert fra militærakademiet i Yunnan i 1919 sluttet han seg til Sun Yat-sen og Kuomintang (KMT). Han underviste ved militærakademiet i Whampoa og ble i 1927 medlem av Det kinesiske kommunistiske parti. Han deltok samme år i de mislykkede Nanchang- og Guangzhouoppstandene, flyktet til Hongkong og kom seg til Moskva der han fikk ytterligere militær opplæring. Etter tilbakekomsten til Kina i 1932 ble han med i Jiangxisovjetet.

Han var så stabssjef i general Zhang Guotaos Fjerde Frontarmé. Ye deltok på «den lange marsjen».  Han ble i 1936 direktør for liaisonkontoret med KMT, først i Xi'an, så i Nanjing og til slutt i Chongqing. Hele tiden samarbeidet han med Zhou Enlai.

Frem til 1968 var Ye aktiv i en rekke embeder, blant annet som forsvarsminister. I 1955 ble han utnevnt til marskalk. Han ble imidlertid ansett for alt for mild; i Guangdong hadde han ikke samarbeidet om en rekke arrestasjoner, ettersom han mente at de var til skade for samfunnet. Hans karriere skred dermed ikke videre oppover, selv om Mao med tanke på hans innsats under *den lange marsjen* lot være å straffe ham. 

Han mistet derfor bare sine rent politiske embeter, men beholdt de militære verv. Ye klarte med kløkt å utnytte sin militære innflytelse til en viss støtte og beskyttelse for reformvillige som Zhao Ziyang, og var med på å forpurre drapsplaner mot Deng Xiaoping under kulturrevolusjonen.

Han var ledende i den sammensvergelse av generaler og partifolk som førte til at Maos enke Jiang Qing og de øvrige i den såkalte «firerbanden» ble styrtet i 1976. Under den innledende planlegging i hans residens, kommuniserte han og Li Xiannian skriftlig, selv om de satt ved siden av hverandre. De var engstelige for at rommet kunne være avlyttet.  

I 1982 mistet han stillingen som stedfortredende partiformann, idet stillingen ble avskaffet. Han gikk ut av Politbyrået i september 1985, og døde året etter i Beijing i en alder av 89 år.

## Referanser
Wuhanuniversitetet

** Wuhan-universitetet ** (**WHU**;  武汉大学; *Wǔhàn Dàxué* eller kort *Wǔdà*) er et ledende universitet i Folkerepublikken Kina. Det ligger i provinsen Hubeis hovedstad Wuhan.

Universititetet går tilbake til **Ziqiang-instituttet** 自强学堂 som ble grunnlagt i 1893 av Zhang Zhidong, guvernør av Hubei og Hunan i den senere del av Qing-dynastiet. Etter en rekke navneskifter ble det **Det nasjonale Wuhan-universitet** i juli 1928.

## Eksterne lenker
*
Hanyang

:*Hanyang er også et tidligere navn på den sørkoreanske byen [[Seoul]]*

**Hanyang ** (forenklet kinesisk: 汉阳, tradisjonell kinesisk: 漢陽, pinyin: *Hànyáng*) er en av de tre byer som sammen med Wuchang og Hankou er sammenslått og inngår i den moderne storbyen Wuhan, hovedstad i provinsen  Hubei i Kina.

## Historie
Hanyang er den nest yngste av de tre byene. Den ble grunnlagt under Sui-dynastiet (581-618). Hanyang var lenge et eget muromgjerdet fylkessete og ble under Qingdynastiet sete for prefekturet Hanyang.

Hanyang spilte en viktig rolle under Kinas tidlige industrialisering og i 1889 grunnla embedsmannen og reformatoren generalguvernør Zhang Zhidong (1837–1909)  et jernverk i byen, som i 1908 ble sammenknyttet  med en jerngruve i Daye og kullgruvene i Pingxiang for å bli  *Kull- og jernselskapet [[Hanyeping]]* (漢冶萍煤鐵廠礦有限公司). Selskapet fikk senere sterke japanske interessenter og 1915 inngikk kontroll over Hanyeping i de 21 krav. En betydningsfull våpenfabrikk var også i byen.

Zhang Zhidong fremmet også bygging av bomullsspinnerier, silkefabrikker og andre industrier. Han fremmet også byggingen av jernbane mellom Beijing og Hankou (ferdig 1906), og ble i 1889 utnevnt til generalguvernør av Hukuang (dobbeltprovinsen Hunan-Hebei som Qing-dynastiet betraktet som en enhet). 

Zhang Zhidongs moderniseringsprosjekter ble ledsaget av korrupsjon og var lenge tapsprosjekter, men førte til at trebyområdet vokste frem som et slags indre Kinas versjon av Chicago. 

Under Republikken Kina lød byen vekselsvis under Wuchang og Hankou.

## Referanser
Wuhan Tianhe internasjonale lufthavn

**Wuhan Tianhe internasjonale lufthavn**  (kinesisk: 武汉天河国际机场, pinyin: *Wǔhàn Tiānhé Guójì Jīchǎng*)  er en flyplass ved Wuhan i provinsen Hubei i Folkerepublikken Kina. Den ligger ca.  26 kilometer nord for sentrum i Wuhan, og er en av det sentrale Kinas mest travle flyplasser.

Wuhans internasjonale flyplass ble åpnet 15. april 1995. Utbygninger pågår som vil gi den en ny rullebane og gjøre den i stand til å ta imot Airbus A380 jumbojet. Flyplassen er utpekt til Kinas fjerde internasjonale hovedflyplass, etter Beijing, Shanghai og Guangzhou.
Navnet Tianhe (天河) kan oversettes med *himmelelven*.

## Selskaper og reisemål
*Air China (Beijing, Chengdu, Hangzhou, Shanghai-Hongqiao)
*Cathay Pacific
**Dragonair (Hongkong)
*China Eastern Airlines (Beijing, Chengdu, Chongqing, Guangzhou, Haikou, Jinan, Jinjiang, Kunming, Lanzhou, Nanjing, Ningbo, Qingdao, Shanghai-Hongqiao, Shenzhen, Wenzhou, Wuxi, Xi'an, Yichang)
*China Southern Airlines (Beijing, Chengdu, Chongqing, Enshi, Fuzhou, Guangzhou, Guilin, Guiyang, Hangzhou, Hongkong, Jinan, Nanjing, Nanning, Ningbo, Qingdao, Shanghai-Hongqiao, Shenzhen, Taiyuan, Tianjin, Xi'an, Xiamen, Xuzhou)
*East Star Airlines (Changde, Guangzhou, Guilin, Haikou, Nanjing, Shenzhen)
*Hainan Airlines (Beijing, Enshi, Guangzhou, Sanya, Shenzhen, Taiyuan, Wenzhou, Xi'an, Zhengzhou)
*Korean Air (Seoul-Incheon)
*Shandong Airlines (Jinan)
*Shanghai Airlines (Shanghai-Hongqiao)
*Shenzhen Airlines (Changchun, Guangzhou, Hohhot, Shenyang, Shenzhen)
*Sichuan Airlines (Chengdu, Chongqing, Nantong)
*Xiamen Airlines (Chengdu, Fuzhou, Hangzhou, Jinjiang, Xi'an, Xiamen)
MGM Macau

**MGM Macau** er et hotell og et kasino sentralt i Macao som ble åpnet den 18. desember 2007. Hotellet eies av MGM China Holdings Limited, et kasinoselskap som MGM Resorts International har aksjemajoriteten i.

MGM Macau er 35 etasjer og 154 meter høyt, har 600 rom, teater, nattklubb, restauranter, helsestudio og møtearealer. Kasinodelen er på 20&nbsp;600 kvadratmeter og har 430 spillebord og rundt 1&nbsp;000 slotmaskiner. Hotellet har vunnet en rekke priser siden åpningen, deriblant *[[Forbes]] Four Star Award*, Forbes reiseguidepris for 2010 og en pris for beste luksushotell.

MGM Macau er direkte tilknyttet, med en gangbru, til handels- og leilighetskomplekset One Central og femstjernershotellet Mandarin Oriental Macau som åpnet i slutten av juni 2010.

## Referanser


## Eksterne lenker
* 
* Hjemmesiden til MGM China Holdings Ltd.
* Hjemmesiden til MGM Resorts International
NHO Reiseliv

**NHO Reiseliv** NHO Reiseliv er en landsforening i NHO. Den har nærmere 3000 medlemsbedrifter og er den største arbeidsgiver- og næringsorganisasjonen for reiselivet i Norge.

Administrerende direktør er Kristin Krohn Devold. President er Mona Jacobsen Saab. NHO Reiselivs organisasjon har et hovedstyre og syv regionale styrer. 

NHO Reiseliv Innkjøpskjeden er en profiluavhengig innkjøpsorganisasjon for bedrifter innen overnattings- og servicenæringen.

## Referanser


## Eksterne lenker
* 
*
Hilde Solheim (direktør)

**Hilde Charlotte Solheim** (født 1972) er forfatter og journalist. Hun er styreleder for Hvitserk of Norway og Vitenparken ved NMBU. Hun er også styremedlem i Anno Museum AS, Vest-Agdermuseet IKS, stiftelsen Geitmyra matkultursenter for barn, Reisemål Hardangerfjord, og Hardangervidda Natursenter i Eidfjord.

Solheim er tidligere direktør for reiseliv og kultur i Hovedorganisasjonen Virke. Hun er utdannet journalist (Høgskolen i Oslo 1999) og har mellomfag i Offentlig rett (Universitetet i Oslo 1996). Hun har arbeidet som direktør for kommunikasjon og næringspolitikk i NHO Reiseliv (tidligere RBL) (2005–2008). Hun har også vært journalist i *[[Dagsavisen]]*, *[[Nettavisen]]*, *[[Kampanje]]*, *[[Aftenposten]]* og *[[VG]]*.

Hun var redaktør for den feministiske antologien *Råtekst* (1999). Hun var leder av Norges Gymnasiastsamband i perioden 1992–1993. Andre verv omfatter styret i Statens lånekasse for utdanning (elevrepresentant 1991–1993), Gjøvik kommunestyre (fast medlem 1991–1995), Destinasjon Geilo (styreleder 2009-–2011), Destinasjon Røros (styreleder 2015–2019), HSMAI Chapter Norway (styreleder 2008–2010), Brim Explorer (styreleder) og landsstyret i Norsk Journalistlag.

## Referanser


## Eksterne lenker
*
8 Mile Soundtrack

***8 Mile Soundtrack*** er et soundtrackalbum fra filmen *[[8 Mile]]*, og inneholder alle sangene fra filmen. Albumet ble gitt ut samme året som filmen, i 2002.

## Sporliste
# «Lose Yourself» – Eminem
# «Love Me» -Eminem/Obie Trice/50 cent
# «8 Mile» – Eminem
# «Adrenaline Rush» – Obie Trice
# «Places to Go» – 50 cent
# «Rap Game» – D12
# «8 Mile and Runnin'» – Jay-Z med Freeway
# «Spit Shine» – Xzibit
# «Time of My Life» – Macy Gray
# «U Wanna Be Me» – Nas
# «Wanksta» – 50 cent
# «Boomkat» – Taryn Manning
# «R.A.K.I.M» – Rakim
# «That's My Nigga Fo' Real»
# «Battle» – Gang Starr
# «Rabbit Run» – Eminem

## Kilder

## Eksterne lenker
*
Europavei 847

**Europavei 847** går mellom Sicignano degli Alburni og Metaponto i Italia.

## Knutepunkter
}

|}

## Referanser
Michael J. Sulick

**Michael J. Sulick** (født 1948) er en amerikansk etterretningsoffiser som ble utnevnt til leder for USAs National Clandestine Service den 14. september 2007.

Sulick, som sluttet seg til CIA i 1980, har i sin karriere vært stasjonert i Asia, Latin-Amerika, Polen og Russland. Han var *Deputy Director* for CIAs «clandestine service» i en kort periode under Porter J. Goss.  Han forlot CIA i november 2004 på et tidspunkt da ledelsesskifter skapte uro i etterretningsorganisasjonen.

Sulick, som vokste opp i  The Bronx, studerte språk og litteratur ved Fordham University og tok senere Ph.D.-grad ved City University of New York.  Han gjorde tjeneste i U.S. marine under Vietnamkrigen.

## Kilder
* "Intelligence: Return of a Prodigal Spy at the CIA", «Newsweek.»' September 24, 2007. Nettsted sist besøkt 15. september 2007.
Norwalk (Connecticut)

**Norwalk** er en by i Fairfield County i delstaten Connecticut i USA. Ved folketellingen i 2010 hadde byen 85 603 innbyggere  og et areal på 94,1&nbsp;km².

## Referanser


## Eksterne lenker
*
Maryam Nemazee

**Maryam Nemazee** (persisk: مریم نمازی, født 1. januar 1976) er en iransk TV-journalist. Hun er nyhetsanker hos Al Jazeera English, og bor i London. Tidligere har hun arbeidet for de engelskspråklige nyhetskanalene RT og Bloomberg.

## Referanser


## Eksterne lenker
* Maryam Nemazee presenterer nyhetene på Al Jazeera English
RT (russiske TV-kanaler)

**RT**, tidligere **Russia Today** (russisk: **Россия Сегодня**), er et russisk statseid nettverk av nyhetskanaler på flere språk som kringkastes over kabel, satellitt og internett i hele verden. Kanalen ansees som et propagandaverktøy for det russiske regimet.

Den startet sendingene 10. desember 2005. RT har nyhetssendinger på engelsk, arabisk (fra 2007) og spansk (fra 2009), tysk (fra 2014) og fransk (2017). Kanalen har hovedkvarter i Moskva og eies av Russlands statlige nyhetsbyrå RIA Novosti. Kanalen er reklamefri og statsfinansiert.

Kanalen har som offisielt mål å tilby et «russisk syn på store globale begivenheter». Blant vestlige kommentatorer og medieforskere blir RT ofte omtalt som et tiltak for spredning av propaganda og falske nyheter fra russiske myndigheter og russisk utenrikspolitikk. Kanalen har blitt undersøkt av den britiske kringkastingsregulatoren, Ofcom, og blitt og funnet skyldig i bryte britiske kringkastingsstandarder rundt upartiskhet i 2012 og 2015. Etter en undersøkelse i 2022 mistet kanalen kringkastingslisensen sin i Storbritannia.

RT ble fjernet fra TV-nettet i Ukraina i 2014 etter Russlands anneksjon av Krim. Latvia og Litauen vedtok tilsvarende fjerning i 2020. Etter Russlands invasjon av Ukraina besluttet Europakommisjonen å utestenge RT fra EU. Apple fjernet RT-mobilappen i alle land unntatt Russland, og Microsoft vektet søkeresultater til RT ned i søkemotoren Bing. 

Flere RT-medarbeidere har sagt opp stillingene i RT i forbindelse med Russlands invasjon av Ukraina 2022. RT Amerika ble lagt ned. 

Anton Krasovskyjs, RTs kringskastningsdirektør, ble i oktober 2022 suspendert etter å ha uttalt at ukrainske barn som har klaget over at russerne har okkupert Ukraina, burde druknes eller brennes levende, og at Ukraina ikke burde eksistere.

## Referanser


## Eksterne lenker
*
Lillasyster

**Lillasyster** var et svensk metalcore-band som ble stiftet i 2006. De ble oppløst i 2024. 

## Bandmedlemmer
* Martin Westerstrand – vokal
* Max Flövik – gitar
* Daniel Cordero – bass
* Ian-Paolo Lira – trommer

## Diskografi
### Album
**[[Hjärndöd musik för en hjärndöd generation]]* (2007)
**[[Okänt]]* (2009)

### Singler
* Berätta det för Lina (2007, *Hjärndöd Musik För En Hjärndöd Generation*)
* Kräkas(2007, *Hjärndöd Musik För En Hjärndöd Generation*)
* Umbrella (Rihanna-cover)(*2007, Hjärndöd Musik För En Hjärndöd Generation*)
* Popp i Topp (2008, Endast släppt på bandets MySpace)
* Bombardier (2008, Endast släppt på bandets MySpace)

## Eksterne lenker
* 
* 
* Lillasyster på MySpace
Person (grammatikk)

I lingvistikken er **person** en grammatisk kategori ved pronomenene, som i språk med rik morfologi også kan bli uttrykt på verb og substantiver. De fleste personsystemene har tre trekk; *første person*, som viser til taleren; *andre person*, som refererer til tilhøreren; og *tredje person*, som refererer til noen som verken er taler eller tilhører.

I flertall refererer *første person* til taleren og én eller flere andre, *andre person* til tilhøreren og en eller flere andre (men ikke taleren) og *tredje person* til noen som verken er taler eller tilhører. I en del språk finnes et mer sammensatt system i flertall, der man skiller mellom *inkluderende første person*, og *ekskluderende første person*, der den første refererer til taler og tilhører (og kanskje andre), mens den andre viser til taler og andre personer, men ikke til tilhøreren.
Jesper Grønkjær

**Jesper Grønkjær** (født 1977) er en dansk tidligere fotballspiller som sist spilte midtbane for den danske storklubben FC København. Han har i løpet av sin karriere spilt for blant annet Chelsea FC og Ajax Amsterdam. Han spilte også for det danske landslaget i fotball.

## Historie
Grønkjær startet sin karriere i den lokale klubben Thisted FC. Han debuterte i den danske ligaen i oktober 1992. Han var med og vant den danske ligaen med Aalborg Boldspilklub (Aab) i 1995.
Han spilte 96 kamper for klubben, samt en rekke Mesterligakamper i 1995/1996. Sommeren 1998 ble han solgt til den nederlandske toppklubben Ajax Amsterdam for £3,5 mill. I sesongen 1999/2000 ble han kåret til årets spiller av fansen. Han spilte alle s kamper i EM i 2000.

### Chelsea FC
Grønkjær ble solgt til Premier League-klubben Chelsea FC for £7,5 mill. etter sesongen 2000. Dermed ble han den dyreste danske spilleren noensinne. Han var en yndling hos fansen og manageren Claudio Ranieri. Han scoret i årets viktigste kamp sesongen 2003/2004 mot Liverpool FC, og sørget for at Chelsea fikk fjerdeplassen og den siste Mesterligabilletten. Chelsea vant kampen 2-1. Han spilte 88 kamper for Chelsea og scoret 7 mål.

## Referanser


## Eksterne lenker
*
Heathrow Terminals 2 & 3 undergrunnsstasjon

**Heathrow Terminals 2 & 3 undergrunnsstasjon**, tidligere **Heathrow Terminals 1, 2, 3 undergrunnsstasjon**, er en stasjon på Piccadilly-linjen i Londons undergrunnsbane. Den betjener to av London Heathrow lufthavns fire terminaler.

Stasjonen betjenes av alle Piccadilly-linje tog til Heathrow av ca. 12 tog i timen. Halvparten av togene kjører i en løkke innom Heathrow Terminal 4 før de kommer til terminal 2 og 3 på vei tilbake mot sentrum. For resten av togene er Terminal 2 og 3 en mellomstasjon på vei mot endestasjonen Heathrow Terminal 5.

|}
## Eksterne lenker
* Heathrow Terminals 1, 2, 3 Underground Station Transport for London (Engelsk)
Norsk Forbund for Innkjøp og Logistikk

**NIMA** (**Norsk Forbund For Innkjøp og Logistikk**) er et forbund for personer som arbeider med innkjøp og logistikk i Norge. NIMA er organisert i tolv forskjellige lokalforeninger, spredt over landet. 

Hensikten er det enkelte medlem skal kunne være aktiv i et lokalt nettverk, og ha muligheten til å utdanne seg og videreutvikle seg på sin egen arbeidsplass. Arbeidet i lokalforeningene innebærer at det tilbys temakvelder, kurs- og informasjonsvirksomhet, erfa-grupper og sosiale aktiviteter. Hver lokalforening er en selvstendig, juridisk enhet.

## Historie
NIMA er verdens eldste forbund innen fagområdet, og ble etablert i 1915. Fra den spede begynnelsen, «til fremme for materialstyrelsen», har forbundet vokst seg større, og har de siste årene hatt en relativt stabil medlemsmasse på ca. 2&nbsp;000. 

## Eksterne lenker
* 
* NIMA Trøndelag
Konnerud Idrettslag

**Konnerud Idrettslag** (stiftet i 1927) er et idrettslag fra Konnerud i Drammen. Klubben har hatt flere gode skiløpere og friidrettsutøvere hvor blant annet Marianne Andersen har vært medlem på orienteringslaget. Klubben er kjent for gode resultater i langrenn og orientering. Konnerud er i dag Buskeruds største idrettslag med mer enn 3000 medlemmer.

Klubben har treningstilbud innen ulike idrettsgrener, deriblant langrenn, håndball og fotball. Mange går også på skøyter på de mange banene KIL har på Konnerud; banene ligger ca. 220–340 meter over havet. Konnerud er omgitt av mye fin natur, dype skoger og kupert terreng som er ypperlig egnet for fotturer og skiturer.

## Skisport
KIL har arrangert verdenscup i skisprint årlig i Drammen sentrum fra 2003. 

Konnerud IL har arrangert verdenscup i distanselangrenn, 10&nbsp;km kvinner og 15&nbsp;km menn, før ski-VM 2011, og bygde i den anledning ut Konnerud Stadion. Konnerud har også arrangert NM på ski flere ganger, sist i 2020.

I skihopp har Konnerud IL benyttet flere bakker. Konnerudkollen var i sin tid en av landets mest kjente, Kavlemyra var en bakke som ble brukt mye i 1950- og 60-årene., og Damåsbakken var en av de eldste hoppbakkene. KIL hadde også i mange år en stor friidrettsgruppe.

Konnerud IL ble kåret til Norges beste langrennsklubb av Norges skiforbund i 2017. Prisen ble tildelt for Konnerud IL skigruppes satsing og fokus på bredde og topp i samme klubb; sterkt samhold på tvers av nivå og alder var en av de viktigste grunnene til at Klubben ble kåret til landets beste skiklubb. Konnerud ski har også vært opptatt av samarbeid på tvers av klubb og krets, samt arrangert ski-sprinten i Drammen mange år på rad.

Av kjente skiløpere som representerer Konnerud kan nevnes Maria Hartz Melling, Margrethe Bergane, Kristine Stavås Skistad og Julie Bjervig Drivenes.

## Fotball for menn – tabell (2026)

## Fotball for kvinner
Konneruds kvinnelag i fotball rykket opp til 2. divisjon i 2009. Konnerud er pr. 2010 det eneste laget fra Buskerud i de tre øverste divisjonene i fotball for kvinner. De debuterte i NM med å slå Asker 7-0, med tidligere Asker-spiller Kjersti Thun på Konnerud-laget. Thun ble høsten 2009 ansatt som leder for et spillerutviklingsprosjekt for jenter som KIL og Buskerud Fotballkrets startet opp sammen. Konnerud tapte imidlertid 0–10 for 2009s serietoer Stabæk i 2. runde.

## Referanser


## Eksterne lenker
*
Mike Lewis

**Mike Lewis** (født 17. august 1977 i Wales) er gitarist i Lostprophets. Lewis og Ian Watkins har kjent hverandre siden barneskolen der de ble gode venner på grunn av like musikkinteresser. De lagde til slutt et thrash metal band som het Aftermath.

## Eksterne lenker
* 
*
K-Soft Norway

**K-Soft Norge AS ** var et norsk selskap som solgte programvare 
med Rune Emanuel Karlsson som daglig leder og styreleder. 
Bedriften ble stiftet 20. mai 2005 og ble lagt ned den 22. juni 2019.
K-Soft Norge AS markedsførte seg gjennom AdWords og e-post og faksmeldinger fra 2005-2009 da firmaet solgte programvarepakker for små og mellomstore bedrifter, som for eksempel fakturaprogrammet Fakt 2000 og programvaren Time 2000. I 2009 sluttet firmaet å selge programvare og disponerte deretter ikke lenger www.k-soft.no  K-Soft Norge AS hadde etter 2009 ikke noen ansatte og drev kun en begrenset virksomhet som mva. representant.

## Kritikk
K-Soft har fått oppmerksomhet i pressen for sine markedsføringsmetoder, og forbrukerombudet har fått klager på uønskede fakser og spam fra K-Soft. 
Computerworld skrev en artikkel som hevdet at bedriften brukte norske bedrifter som Statoil, NSB, TINE og Nycomed som kundereferanser, uten at å legge frem bevis på at disse bedriftene var kunder hos K-Soft. K-Soft klaget Computerworld inn til PFU der det ble konkludert i at omtalen av den kreative markedsføringspraksisen var legitim, men magasinet ble felt for å ikke ha gjort tilstrekkelige anstrengelser for å få K-Soft til å benytte sin rett til samtidig imøtegåelse.
 Daglig leder i K-Soft, Rune E. Karlsson, fremholder at store deler av kritikken kommer fra et fåtall som ønsker å sverte selskapet.

I 2002 startet en tvist mellom daværende enkeltmannsforetak K-Soft Emanuel Karlsson og kunden Ing T Dahn AS. Kunden ønsket å returnere en programvarepakke, mens selskapet ikke ville godta returen. Da K-Soft i 2005 nektet å godta retur fra en annen kunde, la denne kunde samme år ut innlegg på Usenet under tittelen «Svindlerfirma - K-Soft Norge AS». 
Senere samme år gikk K-Soft til søksmål mot ham, Torgeir von Dahn og to andre nettdebattanter for piratkopiering og ærekrenking. Søksmålene endte med at «To personer har fått midlertidige forføyninger for å ha linket til en piratkopi av programmet». Den 1. februar 2008 ble de saksøkte frifunnet av Oslo tingrett for anklager om injurier, og K-Soft måtte betale saksomkostninger for samtlige involverte.
Firmaet anket til Borgarting Lagmannsrett som den 4. juni 2008 opphevet Tingsrettens kjennelse og dømte de fire nettdebattanter til å betale saksomkostningene.

## Referanser




## Eksterne lenker
* K-Softs internettsider
Tom Neale

**Tom Neale** (født 6. november 1902, død 27. november 1977), født av engelske foreldre, men vokste opp på New Zealand, tilbrakte fire år i marinen, og deretter streifet han rundt i Stillehavet i nesten 30 år. Som 50-åring kom han seg etter mange års lengting til øya Suwarrow som er en av Cookøyene, der han levde som eneste beboer i tre perioder i tilsammen 16 år. Han skrev boka *[[En øy for seg selv]]* om sine erfaringer og  opplevelser fra denne perioden.

## Referanser


## Eksterne lenker
* Webside med informasjon om Neale
* Webside med mer informasjon om Neale
Hässleholm kommune

**Hässleholm kommune** er en kommune i Skåne län i landskapet Skåne i Sverige. Kommunens administrasjonssenter ligger i Hässleholm.

Den olympiske mester i skyting, Pia Hansen, er fra Hässleholm.

## Tettsteder
Hässleholm kommune har 16 tettsteder. I tabellen oppgis antall innbyggere per 31. desember 2010.

## Vennskapsbyer
* Baja, Ungarn
* Darłowo, Polen
* Eckernförde, Tyskland
* Nykøbing Sjælland, Danmark

## Galleri

Image:Tyringe kyrkan BÅn.JPG|Kirken i Tyringe
Image:Vinslövs station-1.jpg|Vinslöv stasjon
Image:Röke-1.jpg|Röke


## Referanser


## Eksterne lenker
*
Höganäs kommune

**Höganäs kommune** er en kommune i Skåne län i landskapet Skåne i Sverige. Kommunens administrasjonssenter ligger i Höganäs.

## Tettsteder
Höganäs kommune har sju tettsteder. I tabellen oppgis antall innbyggere per 31. desember 2010.

**Noter:**
*  - Den delen  av Viken som ligger i Höganäs kommune. En mindre del ligger i Helsingborg kommune.

## Referanser


## Eksterne lenker
*
Shiulie Ghosh

**Shiulie Ghosh** (født 28. september 1968) er en britisk journalist og nyhetsanker i Al Jazeera English.

Hun er utdannet jurist ved University of Kent, og begynte som programsekretær i Radio Cleveland. I 1990 ble hun praktikant i BBC News og arbeidet i BBC frem til 1998, da hun gikk over til ITV News. I 2001 fikk hun EMMA-prisen som «Best Television News Journalist».

I juli 2006 ble det kjent at Ghosh gikk over til Al Jazeera English i Doha. Hun var nyhetsanker i kanalens åpningssending 15. november 2006.

Ghosh er gift med redaktør Simon Torkington i BBC News.

## Eksterne lenker
* 
*
Heathrow Terminal 4 undergrunnsstasjon

**Heathrow Terminal 4 undergrunnsstasjon** er en stasjon på Piccadilly-linjen i Londons undergrunnsbane. Den betjener en av London Heathrow lufthavns fem terminaler. Alle tog ankommer stasjonen fra Hatton Cross, før de fortsetter videre mot Heathrow Terminals 1, 2, 3 og det sentrale London. 

|}
## Eksterne lenker
* Heathrow Terminal 4 bus/tube  Transport for London (Engelsk)
Overvann

Overvann er en samlebetegnelse på nedbør og smeltevann som renner av på tette overflater. Håndtering av overvann kan skje ved å enten lede vannet ned i rør og bort til et utløp eller en resipient (tradisjonell metode), eller man kan ta i bruk såkalte LOH-tiltak (lokal overvannshåndtering, også kalt LOD-tiltak (lokal overvannsdisponering).

Den første metoden har lenge vært vanlig, men med stadig større nedbørsmengder, grunnet klimaendringer, vil kapasiteten til ledningsnettet sprenges, og man vil få oversvømmelser. 

Den andre metoden tar i bruk løsninger som infiltrerer, fordrøyer eller leder vannet bort i åpne flomveier. Man har da mulighet til å ta i bruk vannet som et estetisk element og en ressurs for rekreasjon (Lindholm & Bjerkholt, 2010). Eksempler på LOH-tiltak er grønne tak og vegger, permeable dekker, plastkasett-/steinfyllingsmagasin, regnbed, åpne flomveier, gresskledde forsenkinger (swales/vadi) og fordrøyningsdammer.

## Overvann og utbygging
Det er i bynære strøk (som Oslo-regionen, Bergen, Trondheim og Stavanger-Sandnes) vanlig at grønne overflater blir disponert til boligfelt eller samferdselsprosjekt. Dette bidrar til at eksisterende kommunalt eller privat nett av vannrør blir belasta mer enn før utbygging. Utbygging skjer ofte med materialer som ikke absorberer regnvann eller annen nedbør. Derfor er det i lys av klimaendringene viktig å få flere grønne overflater når det skal bygges. Det finnes ikke mange metoder for å sikre dette, men en lovende metode er "blå-grønn arealfaktor" der kommunen eller annen myndighet setter krav om at en viss andel av bygningene eller uterommene skal ha grønne eller på annen måte vann-gjennomtrengelige overflater. 

## Litteratur
*Lindholm / Bjerkholt (2010) *Vannteknikk for landskapsingeniører*, Universitetet for miljø- og biovitenskap.
Defense Criminal Investigative Service

**Defense Criminal Investigative Service** (**DCIS**) er etterforskningsavdelingen til generalinspektøren i det amerikanske Forsvarsdepartementet. Etterforskerne i DCIS er sivile spesialagenter med full føderal politimyndighet.

DCIS' hovedprioriteringer er etterforskning av:

* Terrorisme
* Produktsubstitusjon
* Datakriminalitet
* Illegal teknologioverføring
* Offentlig korrupsjon

DCIS har seks lokalkontorer i USA samt syv utenlandskontorer.

## Referanser


## Eksterne lenker
*
Rekursivt akronym

**Rekursivt akronym** er et akronym (initialord) hvor deler av akronymet viser til seg selv. På grunn av venstre rekursivitet vil ofte slike akronymer danne uendelige definisjoner.

Rekursive (selvrefererende) akronymer er ofte en humoristisk definisjon av et produkt eller en bedrift, og er i utstrakt bruk i miljøer for åpen kildekode.

## Eksempler

* GNU: **G**NU’s **N**ot **U**nix
* JACK: **J**ACK **A**udio **C**onnection **K**it
* LAME: **L**AME **A**in’t an **M**P3 **E**ncoder
* LiVES: **L**iVES **i**s a **V**ideo **E**diting **S**ystem
* VISA: **V**isa **I**nternational **S**ervice **A**ssociation
* Wine: **W**ine **I**s **N**ot an **E**mulator

## Se også
* Rekursjon
* Drosteeffekten

## Eksterne lenker
* Hill, Emerald (5. november 2011): «Gamle ord og uttrykk», *Gamleord*
Molde og Omegn Idrettsforening

**Molde og Omegn Idrettsforening** (**MOI**) er et idrettslag i Molde med tilbud innen langrenn, alpint, skiskyting, skihopp, kombinert og orientering. Klubben blei stifta i 1892, og har gjennom tidene også hatt tilbud innen en rekke andre idretter.  De arrangerer Jentebølgen hvert år i Molde. De arrangerer også Friluftslivskolen hvert år.

## Eksterne lenker
* www.moldeidrett.no
Peters

**Peters** er et slektsnavn av tysk opprinnelse. Peters er et patronym for Peter. Peters kan vise til følgende personer:

* Christian August Friedrich Peters (1806–1880), tysk astronom
* Christian Heinrich Friedrich Peters, danskfødt amerikansk astronom
* Dan Peters, musiker, trommeslager
* Joan Peters, amerikansk journalist
* Wilhelm Peters (1815–1883), tysk zoolog
* Wilhelm Peters (1851–1935), norsk maler
* Yukio Peters (født 1984), naurisk vektløfter.

## Se også
*Peters, Florida
*Peters projeksjon i kartografi
Anne Lene Dale Sandsten

**Anne Lene Dale (Sandsten)** (født 1966) er en norsk tidligere diplomat.

Dale er utdannet cand.polit. ved Universitetet i Oslo i 1995. Hun begynte i utenrikstjenesten i 1994, og var stasjonert i Syria, Libanon og ved Norges delegasjon til NATO i Brussel. 

* 2004–2008: Kommunikasjonsjef i Utenriksdepartementet

* 2008: Instituttsjef ved Fafo Institutt for anvendte internasjonale studier
* 2010: Direktør i Agderforskning
* 2012–2016: Avdelingsdirektør i Utenriksdepartementet
* 2016–2019: Ambassadør i Maputo
* 2019–2020: Administrerende direktør for teknologiklyngen GCE NODE
* 2021: Daglig leder for konsulentselskapet Kystvett

## Referanser
Deutsches Institut für Normung

**Deutsches Institut für Normung** ***(DIN)*** er Tysklands standardiseringsorganisasjon og er Tysklands medlem i ISO. DIN har hovedkvarter i Berlin. Det er for tiden rundt tretti tusen DIN-standarder som dekker de fleste teknologiske områder.

## Historie
Instituttet ble opprettet i 1917 som *Normenausschuß der deutschen Industrie* (NADI, «Standariseringskomite for tysk industri»), men omdøpt til *Deutscher Normenausschuß* (DNA, «Tysk standardiseringskomite») i 1926 for å reflektere at organisasjonen nå drev med standardiseringer på mange felt og områder, ikke kun for industriprodukter. I 1975 ble det omdøpt på nytt som *Deutsches Institut für Normung*, eller *DIN*, og er anerkjent av de tyske myndigheter som offisiell nasjonal myndighet for standardisering og som representerer tyske interesser internasjonalt og på europeiske nivåer.

Den første standarden kom i 1918 og var DIN 1 Kegelstifte. Siden 1920 var DIN en registrert organisasjon. I 1922 fulgte DINs mest kjente standard, DIN 476 for papirformater med inndelinger som A3, A4, A5 og videre. Den ble adoptert i 1975 som internasjonal standard, ISO 216.

Etter den andre verdenskrigen ble virksomheten gjenopptatt og i 1951 ble instituttet medlem i ISO, den internasjonale standardiseringsorganisasjonen, som ansvarlig for standardisering i tysktalende land. I 1975 ble det undertegnet en avtale mellom DIN og den tyske staten som slo fast at DIN er den eneste nasjonale standardiseringsorganisasjonen. DIN representerer Tyskland i internasjonale standardiseringsspørsmål og avgjørelser. Foruten å være medlem av ISO er organisasjonen også medlem av den europeiske standardiseringsorganisasjonen CEN, *Comité Européen de Normalisation*.

## Annet
I Norge følges ofte DIN-normen på områder som Norsk Standard ikke dekker. For amerikanske produkter er det SAE, *Standard for American Engineering*, som gjelder. Denne legger blant annet til grunn det engelske målesystemet med fot og tommer. Ved beskivelse av bilers motorytelse har både DIN-normen og SAE-normen lenge vært i bruk for beskrivelse av antall hestekrefter. 1 hestekraft DIN tilsvarer 1,144444444444444 hestekrefter SAE.

## Eksterne lenker
*
König

**König** er det tyske ordet for «konge». König kan vise til:

## Steder
*Bad König, en by i Hessen

## Personer
König (Koenig) er et vanlig tysk slektsnavn. Personer med König som etternavn:
*Dénes Kőnig (1884–1944), ungarsk matematiker, sønn av Gyula Kőnig
*Franz König, (1905–2004), østerriksk kardinal
*Gyula Kőnig, også kjent som Julius König, ungarsk matematiker
*Gottfried Michael Koenig, tysk-nederlandsk komponist

## Annet
*Königs teorem (mengdelære), oppkalt etter Gyula Kőnig
*Königs teorem (grafteori), oppkalt etter Dénes Kőnig
*Königs lemma i grafteori, oppkalt etter Dénes Kőnig
*SMS ''König'', tysk slagskip og klasse av slagskip
*König-Brauerei, tysk bryggeri
Académie Colarossi

**Académie Colarossi** var et fransk privat kunstakademi. Det var grunnlagt av den italienske skulptøren Filippo Colarossi, og lå i rue de la Grande-Chaumière nr. 10 i Paris, like i nærheten av Académie de la Grande Chaumière, nr. 14 i samme gate.

Akademiet ble grunnlagt som et alternativ til det offentlige École des Beaux Arts, som etter mange unge kunstneres mening var blitt for konservativt.

Académie Colarossi stengte i 1920. Collarossis ektefelle brente arkivene som gjengjeld for ektefellens ekteskapelige sidesprang.

## Kjente studenter

## Kilder
*Akademiet på Prosjekt Gutenberg
Bestemødre mot atomvåpen

**Bestemødre mot atomvåpen** var en aktivistgruppe sammensatt av bestemødre fra Oslo-området som fra 1983 i 20 år hver onsdag i skoleåret demonstrerte mot atomvåpen på Stortings plass. 

Inspirasjon til aksjonsformen kom fra Kvinnene på Maiplassen i Buenos Aires i Argentina. Bak dannelsen lå blant annet at initiativtagerne følte kvinner ble nedvurdert i organisasjonen Nei til atomvåpen. Deltakerne hadde variert bakgrunn, men mange kom fra Internasjonal kvinneliga for fred og frihet, Nei til atomvåpen og kvinnebevegelsen. Flere hadde også erfaring fra motstandsarbeide under andre verdenskrig.

Mot slutten av 1980-årene ønsket deler av gruppen å utvide virksomheten utover atomvåpenperspektivet. Gruppens offisielle navn ble etterhvert **Bestemødre på Stortings plass mot atomvåpen og vold**. Gruppen ble nedlagt i september 2003 da mange av medlemmene ble for gamle, men to av medlemmene tok opp igjen arbeidet i Bestemødre for fred. I 2024 fikk organisasjonen "Putins fredspris for Stor-Russland". 

Blant deltagerne var Nini Haslund Gleditsch og Henriette Bie Lorentzen.

## Litteratur
Randi Aas: *Bestemødrene på Stortings plass*, Emilia forlag, 2006
Martin Dahlin

**Dan Martin Nataniel Dahlin** (født 16. april 1968 i Uddevalla) er en svensk tidligere fotballspiller. Han vokste opp i Lund. Han var en viktig spiller for Sverige under VM i fotball 1994. Han skåret den viktige utligningen mot , og lagde to mål mot , og et mot .

Dahlin har lansert egen kleskolleksjon, med den norske spydkasteren Andreas Thorkildsen som modell. Dahlin er aktiv fotballagent. 

## Meritter
* 1988 med Svensk mester med Malmø FF
* 1993: Guldbollen
* VM i fotball 1994: Bronse
* EM i fotball 1992: Semfinale

## Referanser


## Eksterne lenker
*
Sabine

**Sabine** og **Sabina** er kvinnenavn dannet av det latinske *sabina* som var et romersk tilnavn som betød «sabinsk kvinne». Sabinerne var et oldtidsfolk i det som i dag er Italia.

## Etymologi
*Sabina* er dannet av det latinske *sabina* som var et romersk tilnavn som betød «sabinsk kvinne». Sabinerne var et oldtidsfolk i det som i dag er Italia. Sabinerne fikk navnet sitt fra guden Sabus. Opprinnelsen til gudenavnet er ukjent.

*Sabine* er fransk, tysk og nordisk variant av *Sabina*.

## Utbredelse
*Sabina* er kjent brukt i Italia rundt år 100 gjennom en helligkåret kristen martyr. Formen *Sabine* var vanlig i England i middelalderen.

*Sabine* var et populært navn i USA i 1960- og 1970-årene.

*Sabina* er kjent brukt i Sverige første gang i 1582. *Sabine* er kjent brukt i Norge første gang på begynnelsen av 1700-tallet. I Sverige var både *Sabine* og *Sabina* mest brukt på 1980- og 1990-tallet

*Sabina* har finsk og svensk navnedag 27. oktober og dansk og færøysk navnedag 5. desember.

|}

## Kjente personer med navnet
Personene i listen er ordnet kronologisk etter fødselsår.
* Sabina Spielrein (1885–1942), russisk-jødisk psykiater
* Sabina Jacobsson (f 1967), svensk-norsk bilde- og videokunstner
* Sabine Timoteo (f 1975), sveitsisk skuespillerinne

## Navnedag
*Sabine* har navnedag i flere land 29. august, men har ikke noen norsk navnedag.

*Sabina* har navnedag i flere land, oftest 29. august, men har ikke noen norsk navnedag.

## Referanser


## Eksterne lenker
*
Dukke

En **dukke**, også skrevet **dokke**,  er en leketøysfigur som kan forestille et dyr eller et menneske, gjerne et barn eller en baby. En dukke kan også være en naturtro modell i ulike skala av et dyr eller et menneske, for eksempel brukt til opplæring og testing. Dukker kan være enkle eller kompliserte, dyre eller billige. Som hovedregel er det dukkens funksjon og formål som avgjør dens verdi, snarere enn dens opprinnelige pris.

## Ulike typer dukker
* Barbiedukke
* Marionettdukke
* Dukketeater
* Sokkedukke
* Hånddukke
* Papirdukke
* Nikkedukke
* Utstillingsdukke
* Livredningsdukke
* Sexdukke
* Sprellemann
* Tinnsoldat
* Dradukke
* Shwe Shwe Poppi
* Stråmann
* Kollisjonstestdukke
* Dukkefilmdukke

## Eksterne lenker
*
Sabina

**Sabina** kan referere til:

*Sabina (region), en region som ligger ca. 50 kilometer nord for Roma i Italia
*Sabina, et kvinnenavn
Åsmund Forfang

**Åsmund Forfang** (født 22. mai 1952 i Orkdal) er en norsk forfatter og oversetter.

Forfang debuterte i 1972 med en samling science fiction-noveller, *Bilen med det store hjertet*. Senere har han utgitt romaner, novellesamlinger, sakprosa og ungdomsbøker.

## Bibliografi
* *Bilen med det store hjertet* &ndash; noveller (1972)
* *I tråd med meg selv* &ndash; noveller (1973)
* *Kringsett av fiendar* &ndash; noveller (1976)
* *Max* &ndash; roman (1981)
* *Bryllaupet i Ballarat og to andre historier* &ndash; noveller (1987)
* *Bjørkfink, sa F* &ndash; roman (1990)
* *Synnøve* &ndash; roman (1991)
* *Asbjørn* &ndash; roman (1993)
* *Ateisme* &ndash; essay (1996)
* *Det svarte sverdets hemn* &ndash; ungdomsbok (1998)
* *Den store dugnaden : Orkdal sanitetsforening 1898-1998* &ndash; sakprosa (1998)
* *100 år med et smelteverk. En beretning om livet i Kopperå* &ndash; sakprosa (2000)
* *Fra bekkekvern til kraftfôrfabrikk : A/L Orkla kornsilo og mølne 1952-2002* &ndash; sakprosa (2002)
* *Kvinnene i gruvesamfunnet Løkken Verk* &ndash; sakprosa (2004)
* *Den første sidan Sigurd* &ndash; langnovelle (2007)

## Priser
* Sokneprest Alfred Andersson-Ryssts fond 1988

## Referanser


## Kilder
* Presentasjon av Åsmund Forfang i Forfatterkatalogen på Forfattersentrums nettsider
Ålekvabber

* *[[Aiakas]]*
* *[[Allolepsis]]*
* *[[Andriashevia]]*
* *[[Austrolycus]]*
* *[[Bilabria]]*
* *[[Bothrocara]]*
* *[[Bothrocarina]]*
* *[[Crossostomus]]*
* *[[Dadyanos]]*
* *[[Davidijordania]]*
* *[[Derepodichthys]]*
* *[[Dieidolycus]]*
* *[[Ericandersonia]]*
* *[[Eucryphycus]]*
* *[[Exechodontes]]*
* *[[Gymnelopsis]]*
* *[[Gymnelus]]*
* *[[Hadropareia]]*
* *[[Hadropogonichthys]]*
* *[[Iluocoetes]]*
* *[[Krusensterniella]]*
* *[[Letholycus]]*
* *[[Lycenchelys]]*
* *[[Lycodapus]]*
* *[[Lycodes]]*
* *[[Lycodichthys]]*
* *[[Lycodonus]]*
* *[[Lycogrammoides]]*
* *[[Lyconema]]*
* *[[Lycozoarces]]*
* *[[Magadanichthys]]*
* *[[Maynea]]*
* *[[Melanostigma]]*
* *[[Nalbantichthys]]*
* *[[Notolycodes]]*
* *[[Oidiphorus]]*
* *[[Opaeophacus]]*
* *[[Ophthalmolycus]]*
* *[[Pachycara]]*
* *[[Petroschmidtia]]*
* *[[Phucocoetes]]*
* *[[Piedrabuenia]]*
* *[[Plesienchelys]]*
* *[[Pogonolycus]]*
* *[[Puzanovia]]*
* *[[Pyrolycus]]*
* *[[Seleniolycus]]*
* *[[Taranetzella]]*
* *[[Thermarces]]*
* *[[Zoarces]]*

**Ålekvabber** er en gruppe piggfinnede fisker. Alle artene er marine og er særlig utbredt i arktiske og antarktiske strøk. Gruppen kalles også ålebrosmer.

## Beskrivelse

Ålekvabber har en langstrakt kropp med sammenhengende rygg-, hale- og gattfinne. Mange arter mangler bukfinner, mens brystfinnene ofte er store og runde. De største artene, som *[[Macrozoarces americanus]]*, blir opptil 1,1 meter lange.

## Arter som finnes i Norge

* arktisk ålebrosme
* blek ålebrosme
* båndålebrosme
* havålebrosme
* marmorert ålebrosme
* nettålebrosme
* nordlig ålebrosme
* vanlig ålebrosme
* skjellålebrosme
* spisshalet ålebrosme
* spitsbergenålebrosme
* storhodet ålebrosme
* sørlig ålebrosme
* ulvefisk
* ålekvabbe

## Litteratur
* 
* 

## Eksterne lenker
*